U-I-217/03
Natisni
Opravilna št.:
U-I-217/03
Datum odločitve:
1. 12. 2005
ECLI:
ECLI:SI:USRS:2005:U.I.217.03
Akt:
Zakon o državni upravi (Uradni list RS 52/02, 56/03, 83/03 – ur.p.b., 61/04, 97/04 – ur.p.b., 123/04, 24/05 – ur.p.b. in 93/05) (ZDU-1), 4. čl.
Izrek:
Postopek za preizkus pobude za začetek postopka za oceno ustavnosti 4. člena Zakona o državni upravi (Uradni list RS 52/02, 56/03, 83/03 – ur.p.b., 61/04, 97/04 – ur.p.b., 123/04, 24/05 – ur.p.b. in 93/05) se ustavi.
Evidenčni stavek:
Ker je zakonska ureditev, ki jo je pobudnica izpodbijala, prenehala veljati, pobudnica pa na poziv Ustavnega sodišča, ali še vztraja pri pobudi, ni odgovorila, je Ustavno sodišče postopek za preizkus pobude ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Obalna samoupravna skupnost pripadnikov italijanske narodnosti
Datum vloge:
13. 11. 2003
Vrsta odločitve:
sklep
Vrsta rešitve:
ustavitev
Dokument:
US25367
Dokument v PDF obliki:
U-I-217-03.pdf
99 KB
Prenesite datoteko
U-I-217/03-12
1. 12. 2005
SKLEP
Ustavno sodišče je v postopku za preizkus pobude Obalne samoupravne skupnosti pripadnikov italijanske narodnosti na seji dne 1. decembra 2005
sklenilo:
Postopek za preizkus pobude za začetek postopka za oceno ustavnosti 4. člena Zakona o državni upravi (Uradni list RS 52/02, 56/03, 83/03 – ur.p.b., 61/04, 97/04 – ur.p.b., 123/04, 24/05 – ur.p.b. in 93/05) se ustavi.
Obrazložitev
1. Pobudnica je vložila pobudo za začetek postopka za oceno ustavnosti 4. člena Zakona o državni upravi (v nadaljevanju ZDU-1). Zatrjuje neskladje izpodbijane določbe z 11. členom Ustave.
2. Med postopkom pred Ustavnim sodiščem je bila z uveljavitvijo Zakona o spremembah in dopolnitvah Zakona o državni upravi (Uradni list RS, št. 93/05 – ZDU-1D) izpodbijana določba spremenjena tako, da določa, da na območjih občin, na katerih živita avtohtoni italijanska oziroma madžarska narodna skupnost, uprava posluje tudi v jeziku narodne skupnosti. Ohranja pa določbo, da v primeru, če stranka v postopku uporablja jezik narodne skupnosti, uprava vodi postopke v jeziku narodne skupnosti in izdaja pravne in druge akte v slovenščini in v jeziku narodne skupnosti, pri čemer mora organ stranko s to pravico seznaniti pred začetkom postopka.
3. Ker je zakonska ureditev, ki jo je pobudnica izpodbijala, prenehala veljati, jo je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj pojasni, ali še vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ni bila v skladu z Ustavo, izboljšal njen pravni položaj. Hkrati je bila opozorjena, da Ustavno sodišče lahko postopek ustavi, če v danem roku ne bo dala zahtevanih pojasnil. Ker pobudnica ni odgovorila, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj